Parlamentul  României

Camera Deputaţilor

Comisia pentru muncă şi protecţie socială

Nr.27/542/19 decembrie 2007

R A P O R T

asupra proiectului de Lege pentru abrogarea alin.(2) art.5 din Legea nr.118/2002 pentru instituirea indemnizaţiei de merit
În conformitate cu prevederile art.95 din Regulamentul Camerei Deputaţilor, Comisia pentru muncă şi protecţie socială a fost sesizată, prin adresa nr. PLx 776 din 15 noiembrie 2007, cu dezbaterea pe fond în procedură obişnuită a proiectului de Lege pentru abrogarea alin.(2) al art.5 din Legea nr.118/2002 pentru instituirea indemnizaţiei de merit.

La întocmirea prezentului raport Comisia a avut în vedere:

· avizul favorabil al Consiliului Legislativ (nr.865/02.07.2007)

· avizul negativ al Comisiei juridice, de disciplină şi imunităţi (nr.31/1228/27.11.2007)

· avizul negativ al Comisiei pentru cultură, arte, mijloace de informare în masă (nr.30/495/04.12.2007)

· avizul favorabil al Comisiei pentru egalitatea de şanse pentru femei şi bărbaţi (nr.37/508/05.12.2007)

· punctul de vedere negativ al Guvernului (nr.1901/26.07.2007).

Proiectul de lege are ca obiect de reglementare modificarea art.5 din Legea nr.118/2002 pentru instituirea indemnizaţiei de merit, cu modificările ulterioare, urmărindu-se eliminarea limitării numărului total de indemnizaţii care se acordă personalităţilor române de prestigiu ale ştiinţei, culturii şi sportului.
Comisia propune Plenului Camerei Deputaţilor aprobarea proiectului de lege cu amendamente, pentru a elimina discriminările apărute în urma acordării indemnizaţiei de merit, dar şi pentru a respecta scopul apariţiei Legii nr.118/2002, respectiv recompensarea activităţii de notorietate în domeniul culturii, ştiinţei şi sportului.
Proiectul de lege face parte din categoria legilor ordinare, conform prevederilor art.73 alin.(1) din Constituţia României, republicată. 

La dezbaterile care au avut loc în şedinţa comisiei din 11 decembrie 2007 au participat, în conformitate cu prevederile art.55 din Regulamentul Camerei Deputaţilor, republicat:

· d-l senator Constantin Gheorghe, în calitate de iniţiator

· d-l Andras Demeter Istvan – Secretar de Stat, Ministerul Culturii şi Cultelor

· d-na Corina Dumitrescu – expert, Ministerul Culturii şi Cultelor.
La lucrările comisiei au fost prezenţi 17 deputaţi, din totalul de 18 membri ai comisiei.

Proiectul de lege a fost adoptat de Senat în şedinţa din 7 noiembrie 2007.
Camera Deputaţilor este Cameră decizională, potrivit prevederilor art.75 din Constituţia României, republicată, şi ale art.92 din Regulamentul Camerei Deputaţilor, republicat. 
În urma dezbaterilor, Comisia propune admiterea cu modificări a proiectului de lege, după cum urmează: 

Amendamente  admise

	Nr. crt.
	Text act normativ de bază
	Text Senat
	Text propus de comisii

(autorul amendamentelor)
	Motivarea amendamentelor

propuse

	1
	__
	Titlul legii

Lege pentru abrogarea alin.(2) al art.5 din Legea nr.118/2002 pentru instituirea indemnizaţiei de merit


	Lege pentru modificarea art.5 alin.(2) din Legea nr.118/2002 pentru instituirea indemnizaţiei de merit

Autor: Comisia pentru muncă şi protecţie socială


	Pentru respectarea normelor de tehnică legislativă, având în vedere modificarea propusă în prezentul raport.

	2
	Art.5 alin.(2)

(2) Numărul total de indemnizaţii de merit este de 1500.


	ARTICOL UNIC. – La articolul 5 din Legea nr.118/2002 pentru instituirea indemnizaţiei de merit, publicată în Monitorul Oficial al României, Partea I, nr.189 din 20 martie 2002, cu modificările şi completările ulterioare, alineatul (2) se abrogă.
	Articol unic. – La articolul 5 din Legea nr.118/2002 pentru instituirea indemnizaţiei de merit, publicată în Monitorul Oficial al României, Partea I, nr.189 din 20 martie 2002, cu modificările şi completările ulterioare, alineatul (2) se modifică după cum urmează:

„(2) Numărul total de indemnizaţii de merit este de 1650, din care cel puţin 200 pentru domeniul sportului.”
Autor: d-l deputat Gheorghe Barbu

	Pentru respectarea normelor de tehnică legislativă, având în vedere modificarea propusă în prezentul raport.

S-a majorat numărul de indemnizaţii şi s-a nominalizat domeniul sportului întrucât numărul persoanelor din acest domeniu care îndeplinesc criteriile de atribuire este mult mai mare, iar lista de aşteptare cuprinde personalităţi sportive medaliate, cu vârste înaintate, care merită recunoaşterea statului român pentru eforturile depuse şi rezultatele excepţionale obţinute în competitţiile naţionale şi internaţionale.




Comisia propune aprobarea proiectului de lege în forma propusă în raport, cu unanimitate de voturi.
PREŞEDINTE,




SECRETAR,
Gheorghe Barbu




Kerekes Károly 

